《灵山观》
宋代·程俱

入梦无黄石，收身赖赤松。濯冠临皖水，执简叩灊峰。

司命开琳阙，明光下玉龙。高灵心拱卫，江海势朝宗。

清夜垂星斗，空山答鼓钟。云车来绛节，风马上丹封。

楼观参差见，岩崖转仄容。山川瞻胜异，蘋藻荐严恭。

凡骨应难换，幽人岂易逢。他年华山藕，安用葛陂筇。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。